*Par atklāta konkursa*

*“Elektroautobusu ātrās lieljaudas elektrouzlādes iekārtu piegāde un iestatīšana"*

*(ID Nr.RS/2023/76) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar jautājumiem par atklāta konkursa nolikuma prasībām.

**1. jautājums:**

Tehniskā specifikācija un tehniskā piedāvājuma formas punktā 5.11. minēts, ka *Krāsotām virsmām (jābūt) – RAL 7309 vai ekvivalents.*   
Mūsu piedāvāto iekārtu krāsas ir *RAL9002 un RAL9003.* Vai šie krāsu kodi atbilst *kā ekvivalents* prasībām?

**Atbilde:**

Pasūtītājs informē, ka atklāta konkursa nolikuma 3.pielikumā “Tehniskā specifikācija un tehniskā piedāvājuma forma” ir pieļauta tehniska kļūda -  vārdu “RAL 7309 vai ekvivalents” vietā, nepieciešams norādīt “RAL 7039 vai ekvivalents”. Ņemot vērā minēto, iepirkuma komisija ir pieņēmusi lēmumu veikt attiecīgu grozījumu atklāta konkursa nolikuma 3.pielikumā “Tehniskā specifikācija un tehniskā, publicējot grozījumus Elektronisko iepirkumu sistēmā un Pasūtītāja mājaslapā.

Papildus atbildot uz jautājumu, paskaidrojam, ka kods RAL 7039 aprakstīts kā tumši pelēks, bet kods RAL 9002 aprakstīts kā pelēki balts un RAL 9003 aprakstīts kā signāla balts, līdz ar to ne RAL 9002, ne RAL 9003 nav uzskatāmi par RAL 7039 ekvivalentu.

**2. jautājums:**

Vai ir iespējams snigt detalizētāku aprakstu  par sistēmas darbību, parametriem un specifikāciju par tehniskā specifikācija un tehniskā piedāvājuma formas punktiem 6.2., 6.3. un 7.3.

**Atbilde:**

Pasūtītāja informācijas sistēmas, ar kurām jānodrošina integrācija un kas aptver arī vadības un monitoringa sistēmas:

* 1. Odoo CE 15 (transportlīdzekļu modulis);
  2. OCPP 1.6. un jaunākas versijas. Paredzams, ka līguma izpildes periodā integrāciju būs nepieciešams nodrošināt ar OCPP 2.0.1.

Nepieciešams nodrošināt piegādātāja piegādātas monitoringa un diagnostikas sistēmas lietotāju sinhronizāciju ar Microsoft ActiveDirectory.

Visu sistēmu apraksti, parametri un specifikācijas pieejamas publiski sistēmu izstrādātāju un pakalpojumu sniedzēju interneta vietnēs, piemēram:

* Par Odoo CE 15 <https://www.odoo.com/>
* Par OCPP <https://www.openchargealliance.org/>
* Par Microsoft ActiveDirectory <https://learn.microsoft.com/en-us/windows-server/identity/ad-ds/get-started/virtual-dc/active-directory-domain-services-overview>

Iepirkuma komisijas priekšsēdētāja K. Meiberga